PARLAMENTUL ROMÂNIEI

CAMERA DEPUTAŢILOR

Comisia pentru cultură, arte, mijloace de informare în masă

A V I Z

asupra propunerii legislative privind restituirea bunurilor preluate de stat din

patrimoniul Academiei Române

În urma examinării propunerii legislative asupra propunerii legislative privind restituirea bunurilor preluate de stat din patrimoniul Academiei Române, în şedinţa din 4 noiembrie 1998, Comisia pentru cultură, arte, mijloace de informare în masă a hotărât să propună respingerea acestei iniţiative legislative, pentru următoarele motive:

1. O parte din bunurile imobile preluate de stat de la Academia Română vor putea fi reluate de aceasta, ca urmare a legii speciale privind restituirea bunurilor imobile, aflate în dezbaterea Camerei Deputaţilor.

2. Restituirea bunurilor către o singură instituţie, în afara unui cadru general legal, ar putea produce foarte multe situaţii conflictuale, în situaţia în care, în România, încă nu este reglementată, nici măcar, problema generală a proprietăţii publice.

Decizia a fost luată cu unanimitatea voturilor celor prezenţi. Propunerea legislativă face parte din categoria legilor organice.

